CELEX: 62010TN0526
Language: fi
Date: 2010-11-09 00:00:00
Title: Asia T-526/10: Kanne 9.11.2010 — Inuit Tapiriit Kanatami ym. v. komissio

15.1.2011   
            
            
               FI
            
            
               Euroopan unionin virallinen lehti
            
            
               C 13/34
            
         Kanne 9.11.2010 — Inuit Tapiriit Kanatami ym. v. komissio
   (Asia T-526/10)
   ()
   2011/C 13/66
   Oikeudenkäyntikieli: englanti
   
      Asianosaiset
   
   
      Kantajat: Inuit Tapiriit Kanatami (Ottawa, Kanada), Nativak Hunters and Trappers Association (Qikiqtarjuaq, Kanada), Pangnirtung Hunters’ and Trappers’ Association (Pangnirtung, Kanada), Jaypootie Moesesie (Qikiqtarjuaq, Kanada), Allen Kooneeliusie (Qikiqtarjuaq, Kanada), Toomasie Newkingnak (Qikiqtarjuaq, Kanada), David Kuptana (Ulukhaktok, Kanada), Karliin Aariak (Iqaluit, Kanada), Canadian Seal Marketing Group (Quebec QC, Kanada), Ta Ma Su Seal Products Inc. (Cap-aux-Meules, Kanada), Fur Institute of Canada (Ottawa, Kanada), NuTan Furs Inc. (Catalina, Kanada), GC Rieber Skinn AS (Bergen, Norja), Inuit Circumpolar Conference Greenland (ICC) (Nuuk, Grönlanti), Johannes Egede (Nuuk, Grönlanti), Kalaallit Nunaanni Aalisartut Piniartullu Kattuffiat (KNAPK) (Nuuk, Grönlanti), William E. Scott & Son (Edinburgh, Yhdistynyt kuningaskunta), Association des chasseurs de phoques des Îles-de-la-Madeleine (Cap-aux-Meules, Kanada), Hatem Yavuz Deri Sanayi iç Ve Diș Ticaret Limited Șirketi (Istanbul, Turkki), Northeast Coast Sealers’ Co-Operative Society Limited (Fleur de Lys, Kanada), (edustajat: asianajajat J. Bouckaert ja H. Viaene)
   
      Vastaaja: Euroopan komissio
   
      Vaatimukset
   
   
               —
            
            
               kanne on otettava tutkittavaksi
            
         
               —
            
            
               asetus N:o 737/2010 on kumottava SEUT 263 artiklan nojalla
            
         
               —
            
            
               SEUT 277 artiklan nojalla on todettava, että asetusta N:o 1007/2009 ei voida soveltaa
            
         
               —
            
            
               Euroopan parlamentti ja Euroopan neuvosto on velvoitettava korvaamaan kantajien oikeudenkäyntikulut
            
         
               —
            
            
               komissio on velvoitettava korvaamaan omat oikeudenkäyntikulunsa.
            
         
      Oikeudelliset perusteet ja pääasialliset perustelut
   
   Kantajat vaativat tässä kanteessa yksityiskohtaisista säännöistä hyljetuotteiden kaupasta annetun Euroopan parlamentin ja neuvoston asetuksen (EY) N:o 1007/2009 (1) täytäntöönpanemiseksi 10.8.2010 annetun komission asetuksen (EU) N:o 737/2010 (2) kumoamista. Kantajat ovat vaatineet asetuksen N:o 1007/2009, jossa säädetään rajoituksia hyljetuotteiden saattamiselle Euroopan unionin markkinoille, kumoamista asiassa T-18/10.
   Kantajat vetoavat vaatimustensa tueksi kahteen oikeudelliseen perusteeseen.
   Ensimmäiseksi kantajat väittävät, että täytäntöönpanoasetuksen oikeusperusta on perusasetus, josta kantajat esittävät lainvastaisuusväitteen SEUT 277 artiklan mukaisesti. Tältä osin kantajat esittävät samat perustelut kuin asiassa T-18/10 (3).
   Toiseksi kantajat väittävät toissijaisesti, että täytäntöönpanoasetuksen antaessaan komissio teki oikeudellisen virheen, koska se käytti väärin sille perusasetuksessa myönnettyä toimivaltaa. Kantajat katsovat, että komissio käytti toimivaltaansa muussa tarkoituksessa kuin siinä, jota varten se sille myönnettiin, ja ne väittävät, että kun komissio antoi täytäntöönpanoasetuksen, sen varsinainen tavoite oli estää hyljetuotteiden saattaminen unionin markkinoille.
   
      (1)  EUVL L 286, s. 36.
   
      (2)  EUVL L 216, s. 1.
   
      (3)  EUVL C 100, s. 41.